ระเบียบว่าด้วยการรักษาความลับของทางราชการ(ฉบับที่ ๒)พ.ศ. ๒๕๖๑ โดยที่เป็นการสมควรแก้ไขเพิ่มเติมระเบียบว่าด้วยการรักษาความลับของทางราชการพ.ศ. ๒๕๔๔ เพื่อให้สอดคล้องกับสถานการณ์ โครงสร้างและอำนาจหน้าที่ของหน่วยงานของรัฐในปัจจุบัน รวมทั้งกำหนดให้มีการรายงานและการตรวจสอบการปฏิบัติเกี่ยวกับข้อมูลข่าวสารลับของหน่วยงานของรัฐและกำหนดให้มีแบบเอกสารเกี่ยวกับข้อมูลข่าวสารลับเป็นการเพิ่มเติมเพื่อให้มีความชัดเจนและเหมาะสมอาศัยอำนาจตามความในมาตรา๑๖ และมาตรา ๒๖ วรรคห้า แห่งพระราชบัญญัติข้อมูลข่าวสารของราชการ พ.ศ. ๒๕๔๐คณะรัฐมนตรีจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบว่าด้วยการรักษาความลับของทางราชการ(ฉบับที่ ๒) พ.ศ. ๒๕๖๑ข้อ๒[๑]ระเบียบนี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกความในบทนิยามคำว่าหัวหน้าหน่วยงานของรัฐในข้อ ๕ แห่งระเบียบว่าด้วยการรักษาความลับของทางราชการ พ.ศ. ๒๕๔๔และให้ใช้ความต่อไปนี้แทนหัวหน้าหน่วยงานของรัฐ หมายความว่า(๑)หัวหน้าส่วนราชการที่มีฐานะเป็นนิติบุคคลสำหรับกระทรวงกลาโหมให้หมายความรวมถึงหัวหน้าส่วนราชการที่ขึ้นตรงต่อส่วนราชการในสังกัดกระทรวงกลาโหมที่มีฐานะเป็นนิติบุคคลด้วย(๒)ผู้ว่าราชการจังหวัด สำหรับราชการส่วนภูมิภาค(๓)ผู้ว่าราชการกรุงเทพมหานคร นายกองค์การบริหารส่วนจังหวัด นายกเทศมนตรี นายกองค์การบริหารส่วนตำบลนายกเมืองพัทยา หรือหัวหน้าผู้บริหารองค์กรปกครองส่วนท้องถิ่นอื่นที่มีกฎหมายจัดตั้งแล้วแต่กรณี สำหรับราชการส่วนท้องถิ่น(๔)ผู้ว่าการ ผู้อำนวยการ กรรมการผู้จัดการ ผู้จัดการหรือบุคคลซึ่งดำรงตำแหน่งผู้บริหารสูงสุดที่มีอำนาจหน้าที่คล้ายคลึงกันในรัฐวิสาหกิจนั้นสำหรับงานของรัฐวิสาหกิจ(๕)ผู้บริหารสูงสุดของหน่วยงานอื่นของรัฐ เช่น อัยการสูงสุดเลขาธิการสำนักงานศาลยุติธรรม เลขาธิการสภาผู้แทนราษฎรเลขาธิการคณะกรรมการป้องกันและปราบปรามการทุจริตแห่งชาติ ผู้อำนวยการองค์การมหาชนนายกสภาทนายความข้อ๔ ให้ยกเลิกความในข้อ ๑๑แห่งระเบียบว่าด้วยการรักษาความลับของทางราชการ พ.ศ. ๒๕๔๔และให้ใช้ความต่อไปนี้แทนข้อ ๑๑องค์การรักษาความปลอดภัยตามระเบียบนี้ ได้แก่(๑) สำนักข่าวกรองแห่งชาติ สำนักนายกรัฐมนตรีเป็นองค์การรักษาความปลอดภัยฝ่ายพลเรือน(๒) ศูนย์รักษาความปลอดภัย กองบัญชาการกองทัพไทย กองทัพไทย กระทรวงกลาโหม เป็นองค์การรักษาความปลอดภัยฝ่ายทหาร(๓) กองบัญชาการตำรวจสันติบาล สำนักงานตำรวจแห่งชาติเป็นองค์การรักษาความปลอดภัยฝ่ายตำรวจข้อ๕ ให้ยกเลิกความในข้อ ๑๙แห่งระเบียบว่าด้วยการรักษาความลับของทางราชการ พ.ศ. ๒๕๔๔และให้ใช้ความต่อไปนี้แทนข้อ ๑๙ การกำหนดให้ข้อมูลข่าวสารอยู่ในชั้นความลับใดให้พิจารณาถึงองค์ประกอบอย่างน้อย ดังต่อไปนี้(๑) ความสำคัญของเนื้อหา(๒) แหล่งที่มาของข้อมูลข่าวสาร(๓) วิธีการนำไปใช้ประโยชน์(๔) จำนวนบุคคลที่ควรรับทราบ(๕) ผลกระทบหากมีการเปิดเผย(๖) หน่วยงานของรัฐที่รับผิดชอบในฐานะเจ้าของเรื่องหรือผู้อนุมัติข้อ๖ ให้เพิ่มความต่อไปนี้เป็นวรรคสองของข้อ ๒๙แห่งระเบียบว่าด้วยการรักษาความลับของทางราชการ พ.ศ. ๒๕๔๔แบบรายงานการตรวจสอบข้อมูลข่าวสารลับให้เป็นไปตามที่นายกรัฐมนตรีกำหนดโดยประกาศในราชกิจจานุเบกษาข้อ๗ ให้เพิ่มความต่อไปนี้เป็นข้อ ๒๙/๑แห่งระเบียบว่าด้วยการรักษาความลับของทางราชการ พ.ศ. ๒๕๔๔ข้อ ๒๙/๑ ให้หน่วยงานของรัฐรายงานผลการปฏิบัติเกี่ยวกับข้อมูลข่าวสารลับตามระเบียบนี้ภายในเดือนมีนาคมของทุกปีต่อคณะกรรมการข้อมูลข่าวสารของราชการตามแบบที่นายกรัฐมนตรีกำหนด โดยประกาศในราชกิจจานุเบกษาเมื่อคณะกรรมการข้อมูลข่าวสารของราชการได้รับรายงานผลการปฏิบัติเกี่ยวกับข้อมูลข่าวสารลับตามวรรคหนึ่งแล้วให้ตรวจสอบการปฏิบัติตามรายงานดังกล่าว และรายงานผลการตรวจสอบต่อนายกรัฐมนตรี โดยจะมีข้อคิดเห็นและข้อเสนอแนะด้วยก็ได้ข้อ๘ ให้ยกเลิกความในข้อ ๓๔ แห่งระเบียบว่าด้วยการรักษาความลับของทางราชการพ.ศ. ๒๕๔๔ และให้ใช้ความต่อไปนี้แทนข้อ ๓๔ การโอนข้อมูลข่าวสารลับระหว่างหน่วยงานของรัฐหรือการโอนภายในหน่วยงานเดียวกัน ให้เจ้าหน้าที่ผู้โอนและเจ้าหน้าที่ผู้รับโอนจัดทำบันทึกการโอนและการรับโอนข้อมูลข่าวสารลับตามแบบที่นายกรัฐมนตรีกำหนดโดยประกาศในราชกิจจานุเบกษาไว้เป็นหลักฐานและให้นายทะเบียนข้อมูลข่าวสารลับจดแจ้งการโอนข้อมูลข่าวสารลับดังกล่าวไว้ในทะเบียนควบคุมข้อมูลข่าวสารลับด้วยข้อ๙ ให้ยกเลิกความในข้อ ๕๓แห่งระเบียบว่าด้วยการรักษาความลับของทางราชการ พ.ศ. ๒๕๕๔และให้ใช้ความต่อไปนี้แทนข้อ ๕๓ ให้องค์การรักษาความปลอดภัยฝ่ายพลเรือนองค์การรักษาความปลอดภัยฝ่ายทหาร และองค์การรักษาความปลอดภัยฝ่ายตำรวจประสานการปฏิบัติในการจัดให้มีหลักเกณฑ์วิธีการและ คำแนะนำการปฏิบัติตามระเบียบนี้ รวมทั้งการอบรมบุคลากรที่เกี่ยวข้องตามความจำเป็นและงบประมาณประกาศณ วันที่ ๓๐ พฤษภาคม พ.ศ. ๒๕๖๑พลเอกประยุทธ์ จันทร์โอชานายกรัฐมนตรี ปุณิกา/จัดทำ๑๙พฤศจิกายน ๒๕๖๑นุสรา/ตรวจ๑มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๑๔๘ ง/หน้า ๑/๒๖ มิถุนายน ๒๕๖๑